กรุงศรีฯเปิดประตูปล่อยกู้เต็มที่คุยปีนี้กำไรเพียบ
&#8220;กรุงศรีฯ&#8221; ขยับเป้าสินเชื่อเป็น 11% หลังคว้าเค้ก 3จี มูลค่า 1.47 หมื่นล้านบาทสำเร็จ
20 ส.ค. 2554

“กรุงศรีฯ” ขยับเป้าสินเชื่อเป็น 11% หลังคว้าเค้ก 3จี มูลค่า 1.47 หมื่นล้านบาทสำเร็จ 
นายมาร์ค อาร์โนลด์ ประธานเจ้าหน้าที่บริหารและกรรมการผู้จัดการใหญ่ ธนาคารกรุงศรีอยุธยา กล่าวว่า ธนาคารได้ปรับเป้าการเติบโตของสินเชื่อในปีนี้เพิ่มขึ้นจาก 8% เป็น 11% หลังจากที่สินเชื่อในไตรมาสแรกเติบโตได้สูงถึง 2.8% และธนาคารยังได้รับคัดเลือกให้เป็นผู้สนับสนุนหลักทางการเงิน ในโครงการ สร้างโครงข่ายโทรศัพท์เคลื่อนที่ 3จี ของบริษัท ทีโอที ร่วมกับธนาคารยูโอบี วงเงินรวม 1.47 หมื่นล้านบาท ซึ่งจะช่วยให้สินเชื่อเติบโตได้แข็งแกร่ง
นายอาร์โนลด์ คาดว่า ผลกำไรในปีนี้จะเติบโตได้ในระดับเดียวกับปีที่ผ่านมาถึง 32% มีส่วนต่างอัตราดอกเบี้ยอยู่ระหว่าง 4.624.7% ขณะที่หนี้เสียจะปรับตัวลดลงจาก 5% มาอยู่ที่ 34.5% ภายในสิ้นปีนี้อันเป็นผลมาจากการบริหารความเสี่ยงที่มีประสิทธิภาพ โดยไตรมาสที่ผ่านมาหนี้ของธนาคารลดลงไปกว่า 1.6 หมื่นล้านบาท 
“ในปีนี้เราจะเน้นการเติบโตของสินเชื่อทั้ง 3 ขา โดยแผนขยายสินเชื่อธุรกิจขนาดใหญ่จะสอดคล้องรับกับนโยบายภาครัฐ ซึ่งมีลูกค้าหลายรายที่อยู่ระหว่างการเจรจา แต่ธนาคารจะไม่เข้าไปตัดราคาเพื่อแข่งขันทั้งหมด แต่จะใช้เงื่อนไขอื่นด้วย เช่น การให้ระยะเวลาผ่อนชำระคืนที่ยาวกว่าปกติ” นายอาร์โนลด์กล่าว
ผู้บริหารธนาคารกรุงศรีอยุธยา เปิดเผยอีกว่า แผนการเข้าซื้อกิจการเพื่อขยายธุรกิจนั้น ธนาคารยังคงมองหาธุรกิจที่น่าสนใจและสามารถเติบโตได้เร็ว อย่างไรก็ตามจะไม่เร่งรีบ
น.ส.ปิยพร รัตน์ประสาทพร ผู้ช่วยกรรมการผู้จัดการใหญ่ บรรษัทธนกิจ ธนาคารยูโอบี กล่าวว่า สินเชื่อขนาดใหญ่ในไตรมาสแรกเติบโตไปแล้ว 2.7% ในไตรมาสนี้คาดว่าจะเติบโตได้อย่างต่อเนื่องจากการปล่อยกู้ร่วมในโครงการ 3จี โดยธนาคารปล่อยกู้ 5,500 ล้านบาท และขณะนี้ธนาคารอยู่ระหว่างการเจรจากับลูกค้าอีกหลายราย 
“การปล่อยกู้ร่วมในโครงการ 3จี ถือเป็นกรณีพิเศษที่เราให้อัตราดอกเบี้ยต่ำ” น.ส.ปิยพร กล่าว